NaiveNeuron/SloPal huggingface dataset:
Paška, Pavol, predseda NR SR (2014-06-24):
(Hlasovanie.) 127 prítomných, 125 bolo za, 1 proti, 1 sa zdržal. Tento návrh sme schválili.
Danko, Andrej, predseda NR SR (2019-01-29):
Poprosím písomne návrh. Pán poslanec Madej.
Zmajkovičová, Renáta, podpredsedníčka NR SR (2012-05-16):
S faktickou poznámkou pán poslanec Kolesík.
Hlina, Alojz, poslanec NR SR (2014-01-31):
Pán Sulík, v tom máme spoločnú DNA. Ja som, ja tiež verím tomu, na rozdiel od niektorých našich kolegov, že súťaž je dôležitá, a to by sme mali mať v DNA. Čiže určite by som nenavrhoval niečo také, ale z aplikácie je, proste na trhovisku človek, ktorý si nedá tú tabuľu, lebo si ju nechce dať, ale celý rok predáva svoje paradajky, ktoré sú paradajkami z Metra, alebo to môže, tento zákon v zásade nevie ho nejakým spôsobom postihnúť. A ja navrhujem, aby sme našli systém, aby niekto, keď povie, že predáva svoje paradajky, tak aby to skutočne boli jeho paradajky. Keď niekto chce predávať paradajky z Metra, nech ich kľudne vedľa toho, čo predáva svoje paradajky, predáva aj lacnejšie, aj drahšie, to je úplne jedno, ako mu to vyjde. Ale nech sme spravodliví v tom, že keď niekto tvrdí, sú to moje paradajky, tak aspoň by mal povedať, že kde ich pestuje, lebo neverím tomu, že trhovník v Snine má paradajkové polia v Španielsku. Viete, to je ako z aplikácie, čiže toto chcem cizelovať, niektoré nastavenia, ktoré tou našou slovenskosťou, tou našou stredoeurópkosťou sekundárne spôsobujú demotiváciu, a to je kľúčový moment. Demotivujete ľudí skutočne urobiť svoju paradajku. Skutočne vyrobiť nejaký svoj produkt, lebo on si povie, načo ja tam pôjdem, keď tam sú všetci títo špekulanti, ktorí to vydávajú za svoje, a ja nemám šancu. To som tým chcel povedať. Ďakujem.
Bagačka, Michal, poslanec NR SR (2015-11-24):
Ďakujem. Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť ho.
B. Bugár, podpredseda NR SR: (2005-01-20):
Otváram všeobecnú rozpravu a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Ďakujem aj pani navrhovateľke, aj pánovi spravodajcovi a prerušujem rokovanie o tomto bode programu. Ďalej budeme pokračovať prvým čítaním o návrhu poslanca Národnej rady Slovenskej republiky Roberta Fica na vydanie zákona, ktorým sa mení zákon č. 141/1961 Zb. o trestnom konaní súdnom (Trestný poriadok) v znení neskorších predpisov a o zmene a doplnení niektorých zákonov (tlač 999). Pán poslanec Fico, nech sa páči, máte slovo, môžete uviesť návrh zákona.
Gröhling, Branislav, poslanec NR SR (2017-06-14):
Ďakujem veľmi pekne, pani predsedajúca. Vážené kolegyne, kolegovia, cieľom predloženého návrhu je umožniť domáce vzdelávanie žiakov aj na druhom stupni základných škôl. Domáce vzdelávanie na prvom aj druhom stupni funguje vo viacerých európskych krajinách. Podľa viacerých svetových štúdií deti vzdelávané doma rodičmi alebo rodičmi vybratou osobou vo výsledkoch sociálnej, emocionálnej zrelosti nezaostávajú vôbec za svojimi rovesníkmi, ktorí navštevujú školu. Domáce vzdelávanie je vhodné pre žiakov, ktorí si vyžadujú individuálny prístup pri výučbe prispôsobenej ich potrebám. Jeho zavádzanie zároveň nevedie k hromadnému odchodu detí zo škôl vzhľadom na to, že väčšine pracujúcich rodičov vyhovuje štandardný spôsob vzdelávania ich detí. Domáce vzdelávanie obvykle volia rodičia z objektívnych dôvodov, ako sú špeciálne potreby dieťaťa alebo časté sťahovanie rodiny. Na Slovensku, samozrejme, existujú prípady, kedy domáce vzdelávanie vykonávajú rodičia detí, ktoré majú špeciálne výchovno-vzdelávacie potreby a ktorým škola nemohla zabezpečiť dostatočné podmienky na vzdelávanie. Jedným z aktuálnych problémov rodín, ktorých deti sa vzdelávajú v individuálnom vzdelávaní, je absencia hlavne učebných materiálov a pomôcok a v súčasnosti podľa nariadení vlády 630/2008 predstavuje normatív na žiaka v individuálnom vzdelávaní iba 10 % normatívu na žiaka vzdelávajúceho sa v dennej forme štúdia. Preto navrhujeme a odporúčame zvýšiť aktuálne normatívne prostriedky z 10 % až na 40 % s cieľom, aby kmeňová škola bola schopná poskytnúť žiakovi všetky potrebné učebné materiály, ako aj prípadné stretnutia či konzultácie. Dve najzákladnejšie úpravy, ktoré sú, a to že zavádzame spoluprácu so školou v podobe stretnutí s učiteľom, hodinu, on-line hodinu alebo zadávaním úloh či projektov na vypracovanie na diaľku. Keďže vedomosti žiaka sú pravidelne preverované, čo je veľmi dôležité, a žiak aj zákonný zástupca spolupracujú s kmeňovou školou pri individuálnom vzdelávaní, nie je nutné, aby osoba, ktorá vykonáva individuálne vzdelávanie, spĺňala aj kvalifikačné požiadavky pre pedagogického zamestnanca. Zároveň však, čo je veľmi dôležité, ak žiak neprospeje v preverovaní vedomostí alebo ak škola zistí nedostatky na úrovni a kvalite individuálneho vzdelávania, škola môže rozhodnúť o zrušení individuálneho vzdelávania. Druhá vec, v súčasnom znení boli vždy navrhované komisionálne skúšky, my navrhujeme preverenie vedomostí žiaka formou takou, ako určí kmeňová škola, to minimálne raz na konci každého polroka, minimálne raz na konci každého polroka. Vzhľadom na to, že komisionálne skúšky sa vykonávajú pred trojčlennou komisiou a zvyčajne sú určené pre prepadávajúcich žiakov, predstavujú pre dieťa záťaž a, samozrejme, jeho nadmerný stres, obzvlášť v prípade detí so špeciálnymi výchovnovzdelávacími potrebami, napríklad detí s autizmom, môže prítomnosť troch neznámych ľudí veľmi výrazne ovplyvniť ich výsledky. Preto uvoľňujeme zároveň aj podobu preverenia vedomostí žiakov, čo znamená, že žiak môže byť skúšaný formou projektu, ústnej skúšky, zadania testu alebo inak. Ďakujem veľmi pekne.
Kuriak, Milan, poslanec NR SR (2020-05-12):
Ďakujem. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu, vážený pán predsedajúci, hlasovať.
Pellegrini, Peter, predseda NR SR (2023-11-14):
Pán poslanec Horecký.
Kollár, Boris, predseda NR SR (2021-05-11):
Ďakujem. Teraz vystúpi v rozprave pán poslanec Puci. Neprítomný. Vyhlasujem, vyhlasujem, toto boli ukončené písomné prihlásenia do rozpravy a pýtam sa teraz, či chce sa niekto prihlásiť do rozpravy ústne. Evidujem štyroch, končím možnosť prihlásiť sa ústne. Päť, tak dobre, tak koniec teraz, evidujem päť prihlásených ústne: pán poslanec Kuffa, pani poslankyňa Vaľová, pán poslanec Pročko, pán poslanec Gyimesi a pani poslankyňa Halgašová. Prvý v rozprave ústnej vystúpi pán poslanec Kuffa, nech sa páči, máte slovo.
T. Cabaj, podpredseda NR SR: (2009-06-17):
Otváram všeobecnú rozpravu. Písomne sa do rozpravy nikto neprihlásil. Kto sa hlási do rozpravy ústne? Pani poslankyňa Zdenka Kramplová je ako jediná, ktorá sa prihlásila do rozpravy. Nech sa páči, pani poslankyňa, máte slovo.
Baška, Jaroslav, poslanec NR SR (2015-02-12):
Ďakujem veľmi pekne. Ja som veľmi rád, že sme teda po dohode s ministerstvom zdravotníctva mohli pripraviť takýto pozmeňujúci návrh. Ďakujem aj pánovi ministrovi, určite to stálo za to, že sa aj posunulo prerokovanie o tomto bode programu, o tejto novele zákona o dva týždne, aby sme našli teda naozaj spoločnú reč, ktorá pomôže teda nielen určite samosprávnym krajom, ministerstvu zdravotníctva, ale hlavne pacientom, ktorí naozaj niekedy nezmyselne platili rôzne poplatky. Týmto zákonom vlastne ministerstvo obmedzuje výber týchto poplatkov, aj zoznam týchto poplatkov. A som rád, že sme mohli do tohto zoznamu zaradiť aj takzvané vypustenie inštitútu prednostného poskytovania zdravotnej starostlivosti, pretože to naozaj spôsobovalo problémy pacientom, ktorí navštevovali týchto lekárov. A bolo to tu dnes aj v rozprave povedané, že tie poplatky chýbajú potom v tom zdravotníctve a tak ďalej. No a bolo tu aj spomínané, že je určitá kapitácia, ktorú majú tí lekári vlastne od pacientov. Čiže aký kmeň majú, tak takú majú kapitáciu potom za pacientov títo lekári. A ak by naozaj tie poplatky reálne aj končili v tom zdravotníctve, tak, áno, som za to. Ale tie poplatky alebo gro z tých poplatkov nekončí v zdravotníctve. A myslím, že ten pacient z tých poplatkov, ktoré doteraz platil, nemal nič, nemal žiadne benefity, nemal žiadnu ďalšiu výhodu, ako tu bolo spomenuté aj poslancom Blanárom, že bol poplatok za to, že bola klimatizovaná chodba alebo že tam bola klimatizácia, hej, u toho lekára. Takže to sú podľa mňa úplné nezmysly, ktoré sa práve touto novelou zákona vypúšťajú. Ja som veľmi rád, určite samosprávne kraje budú kontrolovať aj tie jednotlivé cenníky. A možno do budúcna vznikne aj nejaká cenová mapa za tieto... (Prerušenie vystúpenia časomerom.)
J. Laššáková, poslankyňa: (2007-12-07):
Cieľom predkladanej novely je určiť subjekt, ktorý bude znášať trovy konania súvisiace s odvolaním vrátane trov v súdnom konaní, ktoré súvisia s preskúmavaním niektorých rozhodnutí Národného bezpečnostného úradu, kde odvolacím orgánom proti rozhodnutiam je Výbor Národnej rady Slovenskej republiky. Pripomeniem trochu históriu. Zákonom č. 215/2004 Z. z. bola kreovaná odvolacia komisia zložená z 11 poslancov Národnej rady Slovenskej republiky, ktorá rozhodovala v sporoch o spôsobe ukončenia bezpečnostnej previerky Národným bezpečnostným úradom. Rozhodnutie odvolacej komisie bolo preskúmateľné Najvyšším súdom. Výdavky spojené s činnosťou komisie hradil podľa tohto zákona Národný bezpečnostný úrad. Ústavný súd dňa 19. októbra 2005 rozhodol, že ustanovenia, ktorým bola kreovaná odvolacia komisia, nie sú v súlade s ústavou, čím  príslušné  ustanovenia  stratili   účinnosť.   Ústavným   zákonom č. 254/2006 Z. z. bol konštituovaný Výbor Národnej rady Slovenskej republiky na preskúmavanie rozhodnutí NBÚ. Tento ústavný zákon nadobudol účinnosť 11. mája 2006. Otázka trov konania v ňom nie je riešená. (Ruch v sále.) V prvom čítaní som vás, vážené panie poslankyne, páni poslanci, informovala o počte odvolaní a žalôb na Najvyššom súde. Keďže Výbor Národnej rady Slovenskej republiky na preskúmanie rozhodnutí Národného bezpečnostného úradu preskúmava rozhodnutie Národného bezpečnostného úradu a toto rozhodnutie môže len potvrdiť alebo zrušiť, teda nemôže ho zmeniť, považujem za správe, aby trovy konania znášal úrad tak, ako to bolo v zákone č. 215/2004 Z. z. Súhlasím s pozmeňujúcimi návrhmi, ktoré sú uvedené v spoločnej správe. Bol to aj návrh výboru na preskúmavanie rozhodnutí NBÚ a vlastne tieto pozmeňujúce návrhy vyplývajú z poznatkov, ktoré v rozhodovacej činnosti Výbor Národnej rady na preskúmanie rozhodnutí získal, a preto prosím o prerokovanie a podporu predloženého návrhu zákona. Ďakujem pekne. (Potlesk.)
Hrušovský, Pavol, predseda NR SR (2011-10-21):
Panie poslankyne, páni poslanci, chcem vás informovať priebežne o stave rokovaní, ktoré prebiehajú a výsledkom ktorých by malo byť rozhodnutie Národnej rady o zmene Ústavy Slovenskej republiky. Ústavnoprávny výbor zasadol, prijal rozhodnutie, ktorým odporučil zmenu Ústavy Slovenskej republiky. V tejto chvíli pán prezident si pozval do prezidentského paláca predsedov parlamentných politických strán, predpokladám, že nebude trvať dlho a ten ďalší procesný ústavný priebeh vyústi v možnosť, aby Národná rada ešte dnes rokovala, a nielen rokovala, ale aj meritórne o tejto zmene rozhodla. Nechcem teraz znovu si trúfať odhadnúť čas, ale skúsme o 16.00 hodine. Páni poslanci, predpokladám, že dovtedy bude ten vývoj konkrétnejší a aj návrhy už definitívne, a preto vás chcem len znovu ešte poprosiť o istú mieru trpezlivosti. Ďakujem pekne. (Prerušenie rokovania do 16.00 hodiny.)
Kotleba, Marian, poslanec NR SR (2021-09-29):
Pán predseda Kollár, ja vnímam, tak rešpektujem toto vaše vyhlásenie na túto tému, ktorá dnes je správa o práci, o činnosti Generálnej prokuratúry, ale ja by som vás chcel poprosiť, že ak to teda myslíte naozaj vážne, čo ste teraz povedali, ak to nemá byť len nejaké formálne vyhlásenie, tak to, prosím, adresujte do vnútra vašej vládnej koalície, kde mnoho, mnoho jej členov si myslí, že si bude môcť privatizovať vďaka tomu, že má vládu, celé, celú predstavu o tom, ako má vyzerať zákon a právo na Slovensku. A jedným z týchto ľudí je aj predseda branno-bezpečnostného výboru, ktorý veľmi jasne a dáva to pocítiť proste, svoje názory, svoje postoje, naposledy to bolo počas poslaneckého prieskumu na policajnej inšpekcii, na inšpekcii ministerstva vnútra. A jednoducho ak vy, pán predseda, ako predseda koaličnej strany máte takýto názor, tak vás poprosím, aby ste nejakým spôsobom vplývali aj na svojich koaličných nejakých spoluvládcov, lebo vy niečo poviete a oni si aj tak robia po svojom. Ďakujem pekne.
Blaha, Ľuboš, podpredseda NR SR (2024-05-14):
Pán poslanec Ján Hargaš.
M. Číž, podpredseda NR SR: (2006-09-06):
Pokračujeme ďalej. Spravodajca nežiada o možnosť zaujať stanovisko. Vážené kolegyne, kolegovia, prerušujem rokovanie o tomto bode programu. Vážené kolegyne, kolegovia, pokračujeme v našom programe, nasleduje druhé čítanie o návrhu poslanca Národnej rady Slovenskej republiky Miroslava Chovanca na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o doplnení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Návrh zákona ste dostali pred prvým čítaním ako tlač 27 a spoločnú správu výborov máte na stoloch pod tlačou 27a. Požiadam preto navrhovateľa pána Miroslava Chovanca, aby návrh zákona odôvodnil.
Kazda, Radovan, poslanec NR SR (2021-03-19):
Pán poslanec Susko, no ja mám trošku problém s týmto uznesením a poviem v čom. Vy tam teda požaduje, aby, aby vlastne prišli zodpovedať tie informácie, ktoré požadujete, aj pani prezidentka. Pani prezidentka pravidelne informuje v tých kompetenciách, ktoré má, a teda nemá veľmi veľké kompetencie v oblasti pandémie, teda v chránení občanov proti pandémii. Pána predsedu parlamentu sa môžete spýtať hocikedy, ten tu stále sedí, takže on vás môže informovať v akejkoľvek rozpravovej alebo v akejkoľvek inej, v inej procesnej oblasti. A čo sa týka kontroly vlády, samozrejme, opäť môžete využívať stále všetky mechanizmy a dokonca ja využívam pravidelne mechanizmus poslanca, že oslovujem ministerstvo životného prostredia, keď mi niečo nie je jasné, pravidelne sa pýtam a z pozície poslanca komunikujem, komunikujem s jednotlivými ministerstvami, keď potrebujem nejaké, nejaké informácie. Škoda, že vaši kolegovia, resp. ani kolegovia z opozície nevyužívajú, viem to, nevyužívajú návštevu výborov, kde sa môžu priamo pýtať ministrov, ktorí predkladajú nejaké normy. Pána Žigu som tam nevidel už ani nepamätám, pán Puci chodí občas, pán Kondrót chodieva relatívne pomerne častejšie, ale niektorí nechodievajú vôbec, ani jeden poslanec zvolený za ĽSNS tam chodí veľmi málokedy. Takže nevyužívajú to, túto možnosť. No to je asi tak zhruba všetko, čo som chcel povedať. Takisto mám ešte jeden veľký problém s tým, že, že vy vlastne vychádzate z toho predpokladu, že vláda môže, teda že vláda vie prijať opatrenia, aby boli dôsledne občania chránení pred dôsledkami pandémie COVID-19. Ale to nevie žiadna vláda. To, žiaľ, nevie žiadna vláda, je to stále len snaha urobiť čo najviac opatrení, aby tieto, aby to zabralo.
Šofranko, Mária, poslankyňa NR SR (2020-11-05):
Tým sme rozhodli o všetkých návrhoch podaných v druhom čítaní. Ako spoločná spravodajkyňa predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predsedajúci, hlasovať.
Kolesík, Andrej, poslanec NR SR (2011-07-08):
Ďakujem, pán predseda. S účinnou realizáciou práva, á, to som už čítal. Vyššie uvedené práva sú v zmysle čl. 12 ods. 1 Ústavy Slovenskej republiky neodňateľné... (Prerušenie vystúpenia predsedajúcim.)
M. Číž, podpredseda NR SR: (2007-02-08):
Vážené kolegyne, kolegovia, vyhlasujem rozpravu za skončenú. Pýtam sa ministra, či chce zaujať k rozprave stanovisko k pozmeňujúcim návrhom. Nechce. Ďakujem. Pani spravodajkyňa? (Hlas z pléna.) Ďakujem pekne. Prerušujem rokovanie o tomto bode programu. Vážené kolegyne, kolegovia, pokračujeme druhým a tretím čítaním o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Indickou republikou o podpore a vzájomnej ochrane investícií . Tento návrh máme pod tlačou 138 a spoločnú správu výborov máte pod č. 138a. Návrh vlády opäť odôvodní minister financií Ján Počiatek, ktorému odovzdávam slovo. Nech sa páči.
Kalist, Peter, poslanec NR SR (2011-06-29):
Ďakujem. Vážený pán poslanec Ondruš, veľmi nerád to robím, ale kvitujem poukázanie na neprítomnosť pána poslanca Markoviča v kontexte jeho údajného nezáujmu o problematiku sestier. No kladiem tu otázku opäť: Kde je pán poslanec, exminister zdravotníctva, zo strany so silným sociálnym cítením počas vášho vystúpenia k prerokúvaniu petície sestier? Alebo ho to tiež symbolicky nezaujíma? Pán poslanec, klobúk dole, skutočne máte peknú rétoriku, lenže, bohužiaľ, je plná vaty. Demagogická mantra o percentách platby za poistencov štátu, ktorú poslanci strany SMER opakujú stále dookola, odznela. Čakal som ju skôr, odznela až nakoniec. Dezinterpretácie ohľadom navyšovania miezd sestier. Choďte, prosím, vysvetliť sestrám, že zarábajú menej ako tristo eur za mesiac, a falošné odvádzanie od témy. Jednou možnože nie celkom vhodnou a z kontextu vytrhnutou vetou pána predsedu parlamentu je len smerácke odvádzanie od problematiky chudobných sestier derúcich, ja použijem vaše slová, za mizernú mzdu, rozumej mzdu už tu spomínaných menej ako tristo eur, ktorá bola práve počas vlády Roberta Fica, práve počas ministrovania pána ministra Rašiho a pána Valentoviča, lebo ako sestry píšu vo svojej petícii, „dlhoročné postoje zodpovedných ministerstiev sú dôkazom nezáujmu o vytvorenie koncepcie zdravotnosociálnej starostlivosti a vyriešenie systému financovania“. Súčasná vláda na rozdiel od tej predchádzajúcej sa požiadavkami sestier zaoberá s plnou vážnosťou a rieši ich, ako to aj vidíte na aktuálnej parlamentnej schôdzi. No, pán poslanec, dúfam, že tieto oprávnené opatrenia na aspoň čiastkové splnenie ich požiadaviek, podporíte svojím hlasovaním. Ďakujem.
Grendel, Gábor, podpredseda NR SR (2023-02-14):
Prezentujme sa a hlasujme. (Hlasovanie.) Prítomných 131 poslancov, za 46, proti 29, zdržalo sa 55, nehlasoval 1. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Pristúpime k hlasovaniu o bode 89 programu. Je to prvé čítanie o návrhu poslanca Čepčeka na vydanie zákona, ktorým sa mení a dopĺňa zákon č. 73/1986 Zb. o umelom prerušení tehotenstva (tlač 1369). Dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Miroslavovi Urbanovi, aby hlasovanie uviedol. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony , tlač 1369.)
Laurenčík, Milan, podpredseda NR SR (2021-09-29):
Faktickú poznámku má aj pán poslanec Ondrej Dostál. Nech sa páči.
Glváč Martin, podpredseda NR SR (2017-09-13):
Pán poslanec, a v prvom rade, pani poslankyňa Jurinová, nevykrikujeme! V druhom rade, pán poslanec Hrnko, máme nový rokovací poriadok. Žiadam vás, aby ste ho dodržiavali. (Potlesk.)
Blaha, Ľuboš, podpredseda NR SR (2024-02-23):
Takže teraz sa pýtam, či sa niekto prihlásil do rozpravy ústne. Pán poslanec Michal Šipoš, pán poslanec Ľubomír Galko a pán poslanec Július Jakab. Takže nech sa páči, ako prvý pán poslanec Michal Šipoš.
Kaliňák, Robert, podpredseda vlády a minister vnútra SR (2015-11-24):
Prepáč, pán predseda, musím si zobrať slovo na chvíľu.
Laššáková, Jana, podpredsedníčka NR SR (2013-09-13):
Ďakujem pekne, pani navrhovateľka. Chce zaujať stanovisko spravodajca? Nie. Prerušujem rokovanie o tomto bode programu. Vzhľadom na to, že je jedna minúta do 11. hodiny, vyhlasujem krátku trojminútovú prestávku a budeme hlasovať. (Prestávka.) (Po prestávke.)
Blanár, Juraj, podpredseda NR SR (2021-11-26):
Pán poslanec Ďurica, nech sa páči.
Dubéci, Martin, poslanec NR SR (2023-12-20):
Ďakujem za slovo, pán predsedajúci. Dovoľte, aby som vás všetkých informoval, že klub Progresívne Slovensko bude hlasovať proti tomuto návrhu, asi vás to nikoho neprekvapuje, lebo sme to počas tejto dlhej rozpravy veľmi jasne a opakovane vraveli. To, čo nás ale prekvapuje, je to, že napriek tomu, že sme tu diskutovali o tomto návrhu niekoľko dní a nocí, tak sme sa stále nedozvedeli, aký je dôvod toho, že musíme zmeniť právne postavenie a potenciálnu nezávislosť Slovenskej informačnej služby. Stále sme sa nedozvedeli to, prečo musíme zmeniť nezávislosť a postavenie Úradu pre dohľad nad zdravotnou starostlivosťou, a stále sme sa nedozvedeli to, prečo musíme napríklad zmeniť postavenie štatistického úradu. Kolegovia, to nie je ani diskusia o tom, že či vaše argumenty sú dostatočne dobré, zaujímavé, správne, to je najmä diskusia o tom, že my ani netušíme, prečo to Národná rada má urobiť, prečo sa má na tom, na tejto veci uzniesť. A ja mám za to, že pokiaľ ani my nepoznáme nejaké základné argumenty, pokiaľ my nepoznáme základné fakty, tak by bolo od tohto orgánu nezodpovedné, aby tento návrh schválil a preto vás vyzývam, aby ste to nerobili. Ďakujem veľmi pekne za pozornosť. (Potlesk.)
Kollár, Boris, predseda NR SR (2020-04-28):
Ďakujem. Pán poslanec Drdul.
Štefanec, Ivan, poslanec NR SR (2012-08-03):
Ďakujem, pán podpredseda. Ďakujem aj všetkým kolegom za poznámky. Neboli celkom faktické, ale boli poznámky. Pán poslanec Blaha ma osobitne zaujal najmä tým, že hráme údajne divadielko, no chcem vám pripomenúť, pán poslanec, že vy ste zvolali túto schôdzu, my sme nesúhlasili s programom, takže vy ste presadili, že sme tu teraz 4. deň a že sme 3 dni zbytočne rokovali, to je vaša blamáž, to je vaše maslo na hlave. To je vaše maslo. (Smiech v sále. Potlesk.) Ďalej, pán poslanec Podmanický, v jednom jedinom s vami súhlasím a to, že sa zmenila metodika, čo sa týka zásob ropy. Áno, preto je to navýšenie, lebo sa zmenila metodika, ale realitou je, že v drvivej väčšine európskych krajín tieto sumy nie sú platené z verejných zdrojov. Nie je najmenší dôvod, prečo by sa to malo platiť z verejných zdrojov aj na Slovensku. Ľudia to nemusia platiť. To sme nechceli, to je tá zmena a, mimochodom, potvrdzujete to aj vy, pretože predseda vlády dal takúto úlohu ministrovi hospodárstva. Veď vy hovoríte to isté, čo my, len zároveň ste to zabudli opraviť v tej dôvodovej správe. Pán poslanec Mikuš, aj pán poslanec Kaník to povedali presne, aj pán poslanec Viskupič, že ide tu len a len o peniaze ľudí. Nuž, keď niekto nás kritizuje, že my pomáhame DSS-kám, veď vy im zvyšujete poplatky, dámy a páni. Vy im zvyšujete takmer dvojnásobne príjmy. Veď vy ste ich najväčší ochrancovia a priatelia, vy ste urobili kartelovú dohodu s bankami, teraz s DSS-kami, robíte s každým kartelovú dohodu, len nie s občanmi tejto krajiny. Tým najviac škodíte, pretože im zhoršujete život, zvyšujete dane, odvody, kradnete peniaze, ktoré sú určené na dôchodok a, bohužiaľ, nejde tu o nič iné, len o tých 5 miliárd, ktoré sú na ich účte. Neviete hospodáriť a chcete im zobrať len peniaze. (Potlesk.)
Jarjabek, Dušan, poslanec NR SR (2011-05-24):
Ďakujem za slovo, pán podpredseda parlamentu. V prvom rade je veľká gratulácia pánovi podpredsedovi parlamentu, lebo je niekoľkohodinový starý otec, čerstvý starý otec tretieho vnuka. Srdečne gratulujeme, pán podpredseda. (Potlesk.) Dámy a páni, teraz k zákonu. Tento zákon je pomstou za rok 1993. Pán podpredseda vlády Chmel by o tom vedel hovoriť oveľa viacej. Ja som o tom hovoril v prvom čítaní. Ide o cielenú deštrukciu slovenskej štátnosti. Pre tento zákon sú národnoštátne záujmy prázdnym slovom. Je to cielená deštrukcia štátnosti a štátu. Dnes je to 15 %, bude to zajtra 10 %, pozajtra 5 %. Potom čo bude nasledovať, pán podpredseda vlády? S akým návrhom prídete ohľadne deštrukcie slovenskej štátnosti? Čo bude nasledovať potom? Dámy a páni, poniektorí v tomto parlamente sa chováte ako zahraniční turisti, ako keby ste s týmto štátom nemali spoločného nič. V tejto chvíli sa pozerám na pani Dubovcovú a na jej národnú elastickosť, skutočne takýchto je tu nesmierne veľa. Ja si myslím, že v prvom rade ste poslancami Národnej rady Slovenskej republiky a tak by ste sa mali aj chovať. Ďakujem za pozornosť. (Potlesk.)
Jahnátek, Ľubomír, poslanec NR SR (2011-09-13):
Ďakujem pekne. Pán predsedajúci, ja som sa snažil prihlásiť do faktických poznámok, ale ma to jednoducho nezobralo. Takže prosím, aby som bol zaradený do faktických pripomienok, lebo ma to jednoducho nezobralo. (Ruch v sále.)
Paška, Pavol, predseda NR SR (2013-06-19):
(Hlasovanie.) 137 prítomných, 84 za, 14 proti, 39 sa zdržalo. Ďalej, máme súhlas.
Dzurinda, Mikuláš, minister zahraničných vecí SR (2011-05-20):
Ďakujem veľmi pekne, pán predsedajúci. Panie poslankyne, páni poslanci, myslím, že dokument je tak zreteľného charakteru, že si nevyžaduje siahodlhé úvody. Ja pripomeniem len fakt, že samotný Medzinárodný pakt o hospodárskych, kultúrnych a sociálnych právach je dohodou pomerne starou, ale to, čo je zaujímavé na tomto materiáli, je fakt, že doposiaľ nebolo možné na základe tejto dohody podávať individuálne sťažnosti alebo sťažnosti skupín i jednotlivcov v prípade porušovania ich hospodárskych, sociálnych a kultúrnych práv, ktoré sú obsiahnuté v tomto pakte. A tak sa narodil opčný protokol k tomuto paktu, ktorý Valné zhromaždenie prijalo 10. decembra 2008 a Slovensko ho podpísalo 24. septembra 2009 v New Yorku počas Valného zhromaždenia OSN. Domnievam sa, že je to vec dobrá, že to posúva ochranu ľudských práv opäť na vyššiu úroveň, a preto sa domnievam, že by sme tento opčný protokol mali ratifikovať. Predtým, ako by to prichádzalo do úvahy, je potrebné v súlade s našou ústavou, s jej príslušnými ustanoveniami, vysloviť súhlas Národnej rady Slovenskej republiky. Vláda tak už učinila na svojom rokovaní 13. apríla 2011 a odporučila Národnej rade Slovenskej republiky, aby svoj súhlas vydala. Ďakujem pekne, pán predsedajúci.
Pellegrini, Peter, predseda NR SR (2015-10-01):
Prezentujme sa a hlasujme o postúpení tohto návrhu do druhého čítania. (Hlasovanie.) Prítomných 137 poslancov, za hlasovalo 61 poslancov, proti boli 51, zdržalo sa 25. Konštatujem, že tento návrh sme neschválili. Poprosím teraz pána poslanca Přidala, aby uviedol hlasovanie o bode 122 schváleného programu, ktorým je prvé čítanie o návrhu poslancov Hlinu a Abrhana na vydanie zákona, ktorým sa mení cestný zákon (tlač 1774). [Hlasovanie o návrhu poslancov Národnej rady Slovenskej republiky Alojza Hlinu a Pavla Abrhana na vydanie zákona, ktorým sa mení zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 1774.]
Krajčí, Marek, minister zdravotníctva SR (2020-10-13):
Vážený pán predseda, vážení páni podpredsedovia, vážené poslankyne, vážení poslanci, v nadväznosti na opätovné vyhlásenie núdzového stavu na území Slovenskej republiky z dôvodu zhoršujúcej sa pandemickej situácie v súvislosti s ochorením COVID-19 spôsobeným koronavírusom SARS-CoV-2 na území Slovenskej republiky vyplynula aj potreba legislatívneho zakotvenia nových právnych nástrojov na boj s pandémiou ochorenia COVID-19. Tieto opatrenia je nevyhnutné zaviesť čo najskôr, preto je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky navrhnúť Národnej rade Slovenskej republiky, aby sa vzhľadom na to, že môže dôjsť k ohrozeniu základných ľudských práv a slobôd a štátu hrozia značné hospodárske škody, uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Verím, že ten návrh zákona, ktorý by sme radi predložili v skrátenom legislatívnom konaní, pridáva k právnej istote a predvídateľnosti opatrení hlavného hygienika, ktoré bude vedieť napísať vo forme vyhlášky, ktorá sa bude publikovať vo Vestníku vlády Slovenskej republiky, bude mať účinnosť dňom vyhlásenia alebo neskôr. Pôjde o všeobecne záväzné právne predpisy, ktoré sú aj preskúmateľné. Zároveň by som ako predkladateľ zákona Úradu verejného zdravotníctva chcel podotknúť, že určité opatrenia, ktoré v ňom sú, napríklad opatrenia hlavného hygienika v súvislosti s očkovaním pri situáciách pandemických a epidemických výskytov infekčných ochorení, budú z tohto zákona vyňaté pozmeňovacím návrhom, nakoľko si myslíme, že takéto opatrenia by mali prejsť širokou celospoločenskou diskusiou a mali by byť prijímané v Národnej rade Slovenskej republiky po medzirezortnom pripomienkovom konaní, teda formou štandardného zákona alebo štandardnej legislatívnej zmeny. To som len chcel dať ako na začiatok, aby nevznikali vášne ohľadom tohto jedného bodu, ktorý bude vyňatý pozmeňovacím návrhom vo výbore zdravotníckom, ktorý je spoločný gestorský výbor. Ďakujem veľmi pekne.
Paška, Pavol, predseda NR SR (2014-02-13):
Pán poslanec, mňa nemusíte prosiť, ja vám sľubujem, že ja tu teda s vami budem do konca. Poprosím teraz predsedu ústavnoprávneho výboru, pána poslanca Róberta Madeja, aby ako určený spravodajca predniesol informáciu o prerokovaní návrhu skupiny poslancov vo výbore.
Janckulík, Igor, poslanec NR SR (2017-02-10):
Vážený pán predsedajúci, kolegyne, kolegovia, ja som poslancom VÚC a v mnohom máš pravdu, Miro. Ja som išiel kandidovať za poslanca do VÚC preto, aby som pomohol regiónu, v ktorom žijem. A myslím si, že hlavne v oblasti zdravotníctva sa mi to aj podarilo. Podarilo sa mi zlepšiť podmienky pri zdravotnej starostlivosti. Ale určite predstavoval som si, že budem môcť pomôcť viac nášmu regiónu. Na VÚC-kach je to tiež o tom, či poslanec je v koalícii alebo v opozícii. Podľa mňa VÚC-ky by nemali byť až tak politicky riadené, no ale to asi ťažko zmeníme. Čo sa týka zrušenia VÚC-iek, myslím si, že je to trochu šité horúcou ihlou. Mala by sa zvoliť určitá postupnosť. Ďakujem.
Bugár, Béla, podpredseda NR SR (2011-04-01):
Na vstúpenie pána poslanca s faktickými poznámkami šiesti. Končím možnosť. Pán poslanec, nabudúce rýchlejšie, však ste boli so mnou v branno-bezpečnostnom výbore. Takže siedmy, posledný pán poslanec Jasaň. Končím možnosť sa prihlásiť do faktických. Pán poslanec Senko.
Vašečka, Richard, poslanec NR SR (2016-04-18):
Ďakujem, pán predsedajúci. V mene troch poslaneckých klubov OĽANO, SaS a SME RODINA žiadam ihneď o zvolanie poslaneckého grémia. Ďakujem.
Mikloško, Jozef, poslanec NR SR (2013-11-26):
Myslím si, že keď platenie presúvame na II., III. triedu, tak by sme mohli zhodnotiť, ako to fungovalo doteraz, čo sa týka SkyTollu. Keď som počul príspevok pána Zajaca, pripomenul som si, že som dal podobné otázky minule v rozprave. Tie otázky boli, čo sa týka súťaže na SkyToll, keď vyhral ten najnevýhodnejší. Už tie demarše Európskej únie skončili, už nemáme žiadne podlžnosti voči nim? Víťaz a dvojka, napríklad firma Kapsch, nás dali k súdu v súvislosti s týmto rozhodnutím. Druhá otázka: Už sa efektivita SkyTollu vyplatila, už sa investície vracajú alebo ešte stále nie, stále je to stratové? Tretia otázka: Existujú nejaké nezávislé kontroly, napríklad videokontroly, ohľadom kontroly účinnosti toho systému na SkyToll? Viem, že sa to dlho pripravovalo, že sa bude nezávisle paralelne zisťovať, koľko oni nahlásia cez elektroniku a koľko nahlási nezávislá kontrola. Parlament by sa to mohol dozvedieť v odpovediach ešte teraz k tomuto zákonu, keď presúvame platenie, resp. tú kontrolu na druhú a tretiu triedu. Ďakujem.
Jurinová, Erika, podpredsedníčka NR SR (2014-07-09):
A ďalej pôjde pán poslanec Mikloško, nech sa páči, máte slovo. (Reakcia z pléna.) Ak chcete reagovať, treba sa včas prihlásiť, samozrejme, máte priestor, nech sa páči.
Nicholsonová, Lucia, podpredsedníčka NR SR (2016-05-18):
Aj my veľmi ďakujeme, pán Číž. Nech sa páči, s faktickou poznámkou pán poslanec Baška.
Laššáková, Jana, podpredsedníčka NR SR (2012-09-20):
Takže, žiaľ, nemôžeme úplne zodpovedať túto otázku, ale pár slovami, nech sa páči.
B. Bugár, podpredseda NR SR: (2001-11-07):
Pán poslanec Osuský, nech sa páči.
Matovič, Igor, poslanec NR SR (2018-10-16):
Navrhujem, aby Národná rada prijala uznesenie, ktorým vyzve poslanca Roberta Fica, aby sa vzdal poslaneckého mandátu. Odôvodnenie: Poslanec Fico bol 10 rokov premiérom Slovenskej republiky, čím sa stal priamo zodpovedný za systém, ktorý umožnil podozrivému z objednávky vraždy Jána Kuciaka a Martiny Kušnírovej, u ktorého dnes vykonáva Národná kriminálna agentúra domové prehliadky, aby dlhé roky stál nad zákonom a užíval si ochranu svojho priateľa a suseda z komplexu Bonaparte Roberta Fica.
Bugár, Béla, podpredseda NR SR (2016-06-15):
Pán poslanec Jurzyca.
Šimečka, Michal, podpredseda NR SR (2024-01-23):
Ďakujem veľmi pekne. A s reakciou na faktické poznámky pani poslankyňa Kalmárová.
Vášáryová, Magdaléna, poslankyňa NR SR (2014-11-10):
Dobrý večer. (Hluk v sále.) Dobrý večer, vážení, vážené kolegyne... (Prerušenie vystúpenia predsedajúcou.)
Mazurek, Milan, poslanec NR SR (2021-05-12):
Edo, ako si hovoril, presne, OĽANO sa pýši tým, že vraj nekradne, ale zato rozhadzuje obrovské milióny na úplné nezmysly, nakupuje tu testy za stovky miliónov eur, ktoré nemá kto minúť a ešte naviac sú v rozpore s tým, čo bolo predtým deklarované, že ide o nejaké samotesty. A za takýto nesprávny úradný postup jednoznačne pán Krajčí mal niesť zodpovednosť. Je neuveriteľné, keď nám tu hovoria o tom, že oni sú čistí, oni sú úplne v poriadku, a ich štátny tajomník vlastní 20 MOM-iek a poberá pol milióna eur mesačne a práve rozhoduje o agende aj tohto testovania z pozície ministerstva zdravotníctva. Veď to je tak neuveriteľný konflikt záujmov, že keby to mala ktorákoľvek iná bývalá vláda, tak Matovič sa už vyzlieka donaha a behá pred, s Pročkom pred ministerstvom zdravotníctva. Veď to je neuveriteľné, čo oni dokážu v tom pokrytectve, v tom hanebnom, obludnom pokrytectve dokázať obyvateľom Slovenskej republiky. A tu je jeden dôležitý fakt, jeden moment, na ktorý treba poukázať. Ja som tu bol ako opozičný poslanec a OĽANO asi štyrikrát predkladalo návrh zákona o hmotnej zodpovednosti. On bol dobrý, on bol prísny, tak načo robíte rok aj niečo nový? Však predložte ten! Či sa bojíte schváliť si ten zákon, ktorý ste si v opozícii schváliť chceli, keď ste vedeli, že neprejde? Lebo vy ste tu štyrikrát minimálne zákon o hmotnej zodpovednosti politikov dávali. Presne jak si povedal, Edo. Tak prečo ho nechcú dať teraz? Prečo potrebujú vytvárať a vyrábať nové zákony, prečo si nechcú schváliť ten prísny zákon, ktorý dávali, keď boli v opozícii? Lebo sa boja, že ten zákon klepne po prstoch práve im a v tejto chvíli? Aké je iné vysvetlenie? Alebo ste dokázali to, že ste absolútne neschopní a že v opozícii ste predkladali nejaký paškvil, ktorý dnes nedokážete vytiahnuť na svetlo sveta, lebo sa zaňho hanbíte? To sú otázky, ktoré by si poslanci OĽANO mali položiť pred tým, než nám tu budú mudrovať o tom, že tu rok pracuje nejaká intenzívna komisia na výrobe takéhoto zákona.
Kaliňák, Robert, podpredseda vlády a minister vnútra SR (2013-06-27):
Ďakujem pekne. Vážená pani predsedajúca, dámy poslankyne, páni poslanci, vážený pán poslanec, dňa 2. novembra 2012 v čase okolo 14:30 hod. v katastri obce Iliašovce, okres Spišská Nová Ves, na stavebnom objekte SO 206 na moste vo výstavbe na stavebnom úseku diaľnice Janovce – Jablonov došlo z doposiaľ nezistených príčin k zrúteniu nosnej konštrukcie na stavebnom objekte diaľnice Janovce – Jablonov. V ten istý deň bola vykonaná obhliadka miesta činu a bol pribraný Ústav súdneho inžinierstva Žilinskej univerzity v Žiline na spracovanie znaleckého posudku k príčinám zrútenia nosnej konštrukcie, ktorý sa má predovšetkým vyjadriť k uvedenému skutku. Dňa 2. decembra 2012 bol pribratí súdni znalci na vykonanie prehliadky a pitvy usmrtených osôb a spracovanie znaleckých posudkov. Dňa 22. januára 2013 bol pribratý (kýchnutie) – ďakujem, je to pravda – bol pribratý aj súdny znalec na spracovanie posudkov k zraneným osobám. V priebehu prvotných úkonov boli na mieste činu prítomní aj pracovníci inšpektorátu práce (kýchnutie) – prepáčte, neprerušujem svoju reč úmyselne – v priebehu prvotných úkonov boli na mieste činu prítomní aj pracovníci Inšpektorátu práce Košice, ktorí začali vzhľadom k smrteľným pracovným úrazom samostatné šetrenie. Po ukončení šetrenia bude do spisu založený protokol o výsledku tohto šetrenia a na základe tohto výsledku bude rozhodnuté o ďalšom postupe. Výsluchy svedkov boli zamerané na zistenie základných informácií o prípravných prácach na stavebnom objekte SO 206, ako aj k priebehu kritickej udalosti a následkoch na živote a zdraví poškodených osôb a na obchodné vzťahy medzi jednotlivými spoločnosťami podieľajúcimi sa na výstavbe. V súčasnej dobe prebieha spracovávanie znaleckého posudku zo strany Ústavu súdneho inžinierstva v Žiline k príčinám zrútenia podpernej konštrukcie a na kvalitu a druh použitého materiálu. Súbežne prebieha skúmanie predložených listinných materiálov k výstavbe stavebného objektu SO 206. Zo strany vyšetrovateľa sú vykonané všetky plánované vyšetrovacie úkony na objasnenie prípadu a vyvodenie trestnoprávnej zodpovednosti, je potrebné disponovať znaleckými posudkami, najmä znaleckým posudkom Ústavu súdneho inžinierstva Žilinskej univerzity v Žiline k príčinám zrútenia podpernej mostnej konštrukcie. Až na základe ich záverov bude možné zisťovať konkrétne osoby zodpovedné za vznik tejto udalosti. Predpoklad spracovania znaleckého posudku Ústavu súdneho inžinierstva v Žilinskej univerzity v Žiline je podľa ich vlastného vyjadrenia v termíne do konca augusta tohto roku. Po doručení znaleckého posudku a jeho analýze bude spracovaný dodatok k plánu procesných úkonov pre náležité objasnenie skutkového deja a prípadné vyvodenie trestnoprávnej zodpovednosti. Doposiaľ neboli získané dôkazy, ktoré by odôvodňovali záver, že trestný čin spáchala určitá osoba. Vzhľadom k vyššie uvedenému nie je možné stanoviť predpokladaný termín ukončenia vyšetrovania. Skončil som, pani predsedajúca.
Kažimír, Peter, podpredseda vlády a minister financií SR (2018-10-18):
Ďakujem, pani predsedajúca, za slovo. Prajem všetkým príjemný dobrý deň. V novele zákona o používaní elektronickej registračnej pokladnice sa navrhuje zaviesť online prepojenie registračných pokladníc so systémami finančnej správy, ide o tzv. systém e-kasa. Tento systém bude pre podnikateľov znamenať na jednej strane zníženie prevádzkových a operatívnych nákladov, ale aj dostupnosť dát podľa, počas archivácie. Zákazníkom systém umožní overenie pravosti pokladničných dokladov. Pre finančnú správu bude systém na druhej strane umožňovať sofistikovanejší spôsob kontrol, čo prinesie výnosy do štátneho rozpočtu. Na ukladanie a uchovanie všetkých údajov sa navrhuje zaviesť chránené dátové úložisko, ktoré spolu s pokladničným programom bude podliehať certifikácii. Povinnosť používať online registračnú pokladnicu sa bude vzťahovať na všetkých podnikateľov bezrozdielne, a to najneskôr od 1. júla budúceho roku. V ďalších článkoch zákona sa napríklad mení zákon o dani z príjmov, kde sa upravuje oslobodenie peňažného a nepeňažného plnenia u športového reprezentanta za dosiahnutý výsledok na významnej súťaži, ide o olympiádu alebo paraolympiádu. No a v neposlednom rade ide aj o oslobodenie nepeňažného benefitu pre zamestnanca maximálne do výšky 60 eur v jednom mesiaci pri poskytnutí ubytovania, kde reagujeme na akútny nedostatok pracovných, kvalifikovaných pracovných síl a na nevyhnutnosť dovozu alebo dovážania týchto pracovníkov zo vzdialených kútov Slovenska s potrebou, samozrejme, poskytnutia ubytovania týmto zamestnancom. Toľko na úvod. Ďakujem.
Pivková, Alexandra, poslankyňa NR SR (2020-04-28):
Takže ďakujem veľmi pekne za slovo. Ja by som chcela reagovať na kolegu, pretože hovoríme o regionálnom rozvoji, ale možno chcem dať do pozornosti to, čo s tým úplne, teda úzko súvisí, a to, čo vlastne s pánom Ledeckým riešime už niekoľko rokov, a to sú, to je vlastne napr. strana 63, 64, kolegovia, ktorú dávam do pozornosti len preto, lebo je úzko naviazaná na regionálny rozvoj. A dávam to preto do pozornosti, pretože treba hľadať finančné zdroje na to, aby sme ten regionálny rozvoj riešili, či už to pôjde cez špecifiká, alebo cez stratégie územia, ktoré teraz momentálne vytvárame, a teda to moje, o čom chcem hovoriť, je, že zo skúseností vychádzame práve pri tvorbe, alebo teda keď hovoríme o tom, že ako chceme posilniť tieto, tieto možnosti regulácie regionálnej politiky, a to sú eurofondy. Vychádzame zo skúseností, kde máme jednoznačne veľké nedostatky pri čerpaní fondov, a vidíme, že roky teda navrhujeme zjednodušenie, zefektívnenie čerpania, koordináciu lepšiu, lepšie riadenie, lepšiu kontrolu a toto sa jednoducho za to predchádzajúce dve programové obdobie vôbec nedialo. Preto to chcem dať do pozornosti, pretože konkrétne projekty, ktoré realizujeme aj na samosprávach, refundácia týchto projektov, či už na projekty, teda na refundáciu miezd opatrovateľkám, čakáme rok na peniaze na refundáciu týchto prostriedkov, toto je vizitka čerpania fondov. Takisto terénna sociálna práca, komunitné pracovníčky, nemáme refundované ešte za predchádzajúci rok a ja si myslím, že toto sú obrovské nedostatky, ktoré práve na tej strane 64 chceme posilniť, a to programové vyhlásenie vlády hovorí o tom, akým spôsobom to chceme robiť. Takže skúsenosti z praxe sa, dúfam, že sa nám to podarí celé pretaviť aj do takýchto úspešnejších realizácií. Ďakujem pekne.
Sulík, Richard, predseda NR SR (2011-07-08):
Bolo by pre vás riešenie to rozdať do lavíc, tých zvyšných desať strán?
Hort, Milan, podpredseda NR SR (2011-12-02):
Ďakujem pekne, pani ministerka. A teraz dávam slovo spoločnej spravodajkyni z ústavnoprávneho výboru pani poslankyni Edite Pfundtner, aby informovala Národnú radu o výsledku i rokovania výborov o tomto návrhu zákona, aby odôvodnila návrh a stanovisko gestorského výboru, pretože sme v druhom čítaní. Nech sa páči.
Šeliga, Juraj, podpredseda NR SR (2021-02-03):
Pán poslanec Mizík.
M. Číž, podpredseda NR SR: (2009-10-28):
(Hlasovanie.) Prítomných 134, za 80, proti 1, zdržalo sa 53. Konštatujem, že sme schválili vládny návrh zákona o dráhach . Ďakujem, pán spravodajca. Ale poprosím, aby ste zostali, pretože nasleduje hlasovanie v druhom čítaní o vládnom návrhu zákona o doprave na dráhach (tlač 1151). Nech sa páči, pán poslanec, máte slovo.
Taraba, Tomáš, poslanec NR SR (2022-09-28):
Každý, kto sleduje, čo tu predvádza Igor Matovič so SaS-kou musí mať dojem, že sme niekde na nejakej manželskej poradni nejakých rozvedených alebo rozvádzajúcich sa dvoch partnerov, a toto Slovensko nezaujíma, unavuje to a myslím si, že ak ste vy išli odvolávať Matoviča, vy ste mu povedali, ako ste zhumpľovali Slovensko, tak presne vám odkázal, že ste ho zhumpľovali spolu. Za všetko ste spolu hlasovali, dva a pol roka vám to tu hovoríme, teraz si tu vykrikujete, že ste zhumpľovali verejné financie, a rozprávate nám tu, aké sú tu deficity. My sme vám to tu rozprávali, keď ste tu dávali tie MOM-ky, na ktorých vaši vyvolení pozbohatovali, keď ste to tu dávali bez priamych zákazok, toto všetko my vieme. Vy to tu nemusíte opakovať. Ale nerozumiem jednej veci, pred touto schôdzou ste povedali, pán Sulík, ak Igor Matovič bude odvolaný, už jedno, s akými hlasmi, oznámime našim bývalým koaličným partnerom a premiérovi, že sme pripravení rokovať o novej koaličnej zmluve. Ste o... na toto ochotný aj teraz, toto, čo vám tu povedal? Veď proste zabaľte to, dajte tie hlasy na predčasné voľby. Ja chcem poprosiť všetkých politikov opozície, ktorí dva roky ľuďom rozprávajú o predčasných voľbách, povedzte to unisono Richardovi Sulíkovi, máte naše hlasy na odvolanie Matoviča, ale dajte hlasy na predčasné voľby, z tohto sú ľudia unavení. Už nepomáhajme Sulíkovi vrátiť sa do vlády, Slováci toto nechcú, nikoho to nebaví, a keď ste povedali a viete si to predstaviť, že by ste sa vrátili naspäť do vlády, kde je šéfom OĽANO Igor Matovič, to je zo včera, áno, áno on je šéfom OĽANO, áno viem si to predstaviť, áno, uzavrieme novú koaličnú zmluvu. Prosím vás, vy v opozícii, ak ste neni hluchí, ak ste neni slepí, tak viete, čo máte robiť, vypýtať si hlasy od Richarda Sulíka na predčasné voľby. Matovič tu nikoho nezaujíma, ľudia chcú predčasné voľby.
Ďuriš Nicholsonová, Lucia, podpredsedníčka NR SR (2019-05-21):
V rozprave teraz vystúpi pani poslankyňa Žitňanská.
Grendel, Gábor, podpredseda NR SR (2022-12-20):
Áno, takže dohoda z grémia je, že sú tri kluby na všetky tieto presuny. Je všeobecný súhlas? (Súhlasná reakcia pléna.) Áno. Ďakujem. Pán poslanec Šipoš.
V. Veteška, podpredseda NR SR: (2005-01-18):
Zapnite mikrofón pánovi poslancovi Cuperovi. Bude hovoriť aj, požiadal o slovo predkladateľ. J. Cuper, poslanec: Ďakujem, pán predsedajúci. Ja som chcel reagovať na pána Čaploviča. Ale aj všetkým tým, ktorí tu operujú číslami o tom, koľko sa vynaložilo na Národné divadlo a koľko bude stáť jeho prevádzka, chcem povedať, že už Hegel povedal, že štát = kultúra alebo kultúra = štát. Ja viem, že na konci 20. a začiatkom 21. storočia niektoré liberálne strany a medzi nimi zrejme aj strana pána Ruska žijú predstavou, že treba štát, najmä národný štát jednoducho zlikvidovať, i keď tí väčší v Európe alebo tie väčšie národy majú úplne inú predstavu, pretože integrovaná Európa nie je o integrácii kultúry, ale integrácii ekonomiky a iných sfér sociálneho života, čo síce tiež okrajovo súvisí s kultúrou, ale v širšom slova zmysle nie s umením ako takým, o ktoré v prípade divadla, ktoré sa má volať celkom oprávnene Národným alebo Slovenským národným divadlom, ide. Ja si myslím, že tieto veličiny umenia a kultúry sa nedajú z hľadiska existencie národa, najmä národa, ktorý si konečne po toľkých stáročiach vybojoval vlastnú štátnosť, previesť na nejaké peniaze, najmä ak zvážime, že Slovnaft prináša 19 mld. zisku za rok, čo znamená, že za tri mesiace zisku Slovnaftu by sa celkom dobre dala pokryť výstavba jedného divadla a jeho prevádzka za možno jeden a pol mesiaca.
Shahzad, Silvia, poslankyňa NR SR (2016-09-22):
Ďakujem, pán minister, za odpoveď. Ja by som sa napriek tomu chcela opýtať, či vidíte nejaký časový horizont, kedy by naozaj už mohlo prísť k nejakým konkrétnym krokom napríklad tou zmenou zákona. Pretože keď si zobereme už len od samostatnosti Slovenska sa v podstate veľa krokov v prospech ľudí so zdravotným postihnutím neurobilo. A to už je naozaj strašne dlhá doba, to už je pomaly jedna generácia. A tak by sme boli radi, keby naozaj už sme aj nejaké zmeny pocítili. A práve tie reprezentatívne organizácie by mohli naštartovať celý ten proces zmien aj v iných oblastiach.
Laurenčík, Milan, podpredseda NR SR (2022-02-25):
Pán poslanec Erik Tomáš.